Mnet Asian Music Awards

Mnet Asian Music Awards (skrátene MAMA) je jedno z hlavných udeľovaní cien v kórejskom hudobnom priemysle, ktoré každoročne usporadúva CJ E&M prostredníctvom svojho hudobného kanálu Mnet. Zúčastňujú sa na ňom jedni z najznámejších hercov a celebrít nie len z Kórejskej republiky, ale aj z krajín ako Čína, Taiwan, Japonsko, Hongkong, Kanada a Spojené štáty.

História
Udeľovanie cien sa začalo v roku 1999 pod názvom Mnet Video Music Awards, ten sa však viackrát zmenil. Od roku 2006 nieslo oceňovanie názov Mnet Km Music Festival (skrátene MKMF). V tom čase to boli prvé a jediné kórejské ceny za videoklipy. Po 10. výročí sa ceny v roku 2009 premenovali na Mnet Asian Music Awards (skrátene MAMA). Značilo to zmeny v koncepte aj spôsobe, akým mohli ľudia hlasovať o víťazoch. Živé vysielanie sa začalo v Číne, Japonsku, Hongkongu a Juhovýchodnej Ázii prostredníctvom Channel V.

V roku 2010 sa ceremónia konala prvýkrát mimo Kórejskej republiky. 12. ročník bol usporiadaný v Cotai Arena v čínskom Macau a naživo sa vysielal v mnohých krajinách. BoA, ktorá vyhrala cenu „Najlepšia speváčka“, nebola na odovzdávaní prítomná kvôli nezhodám, ktoré malo jej hudobné vydavateľstvo SM Entertainment s Mnet Media. Neprítomní boli aj ďalší víťazi ako CNBLUE, 2AM, Čo Kwon a Gain.

Sloganom cien v roku 2009 bolo „Ázijská vlna“ a v roku 2010 „Jedna Ázia“. V rokoch 20112016 to bolo „Hudba zjednocuje“ a od 2017 ceny nesú heslo „MAMA zjednocuje“. Cieľom je šíriť myšlienku zjednotenia ľudí prostredníctvom hudby bez ohľadu na ich pohlavie, pôvod, kultúru, jazyk či krajinu.

Dôležité míľniky
 1999: Prvé odovzdávanie cien. Ceny Däsang zahŕňali „Videoklip roka“ a „Najpopulárnejší videoklip“.
 2006: Pôvodné kategórie cien Däsang – „Videoklip roka“ a „Najpopulárnejší videoklip“ – sa zmenili na „Album roka“, „Pieseň roka“ a „Interpret roka“.
 2009: Pôvodný názov sa zmenil na Mnet Asian Music Awards (MAMA).
 2010: Ceremónia sa prvýkrát nekonala v Kórejskej republike, ale v čínskom Macau.
 2012: Bolo odovzdaných najviac cien v histórii MAMA (spolu 37).
 2017: Prvýkrát sa ceremónia konala na troch miestach – vo Vietname, Japonsku a Hongkongu.

Predchádzajúce názvy
 Mnet Video Music Awards (Mnet 영상음악대상, 1999)
 Mnet Music Video Festival (MMF, 20002003)
 Mnet Km Music Video Festival (MKMF, 20042005)
 Mnet Km Music Festival (MKMF, 20062008)
 Mnet Asian Music Awards (MAMA, 2009súčasnosť)

Kontroverzie
 V roku 2007 odišli I Min-u a Sin Hje-song (obaja zo skupiny Shinhwa) z MKMF tesne pred začiatkom vysielania. Ich spoločnosť sa neskôr ohľadom tejto záležitosti vyjadrila a uviedla, že sa MKMF zaobchádzalo s ich umelcami neprimerane.
 V roku 2009 SM Entertainment a Inwoo Production ceremóniu bojkotovali, takže žiadni umelci týchto spoločností neboli prítomní. Spoločnosť Inwoo Production, ktorá zastupovala trotových spevákov Čang Jun-džong a Pak Hjon-bina, oznámila bojkot a spochybnila spravodlivosť oceňovania. Vydavateľstvo SM Entertainment prostredníctvom tlačovej správy uviedlo, že má výhrady ohľadom spravodlivosti a kritérií, podľa ktorých sa robí výber. Poukázali na fakt, že Girls' Generation boli na prvom mieste hudobného rebríčka 9 týždňov za sebou, ale v hudobnom programe M Countdown nevyhrali ani raz a do hitparády Mnet sa dostali až mesiac po vydaní albumu. SM Entertainment navyše požiadalo, aby ich interpreti boli odstránení z mobilného hlasovania, ktoré bolo spoplatnené: „Nechceme, aby fanúšikovia utrpeli akúkoľvek škodu kvôli hlasovaniu, ktoré má komerčné zámery.“ Na udeľovaní cien sa nezúčastnili ani SS501 z DSP Media a Son Tam-bi a After School z Pledis Entertainment, ale ako dôvod uviedli svoje rozvrhy.
 V roku 2010, keď sa odovzdávanie cien konalo prvýkrát mimo Kórejskej republiky, neprišli na ceremóniu Rain, MBLAQ, 2AM, Beast, T-ara, Davichi, 4Minute, Kara, Super Junior, Girls' Generation, Hüsong, BoA, After School, Son Tam-bi, I Hjo-ri, CNBLUE, G.NA a Rainbow, pričom všetci boli nominovaní. Väčšina uviedla, že sa to prekrýva s ich rozvrhmi, a že vysielanie MAMA sa prekrýva s živým vysielaním hudobného programu Inkigajo. Core Contents Media uviedlo, že T-ara a Davichi sa nezúčastnia kvôli nezhodám v rozvrhoch. FNC Entertainment oznámilo, že CNBLUE sa nezúčastnia kvôli individuálnym aktivitám, hoci bola skupina nominovaná na ceny „Nováčik roka“, „Najlepší výkon skupiny“ a „Shilla Duty Free Asian Wave“. Čong Jong-hwa bol jedným z moderátorov programu Inkigajo a Kang Min-hjok mal natáčať seriál televízie SBS. J. Tune Entertainment a Pledis Entertainment sa tiež vyjadrili, že ich interpreti sa udeľovania cien nezúčastnia.
 V roku 2017 spoločnosť Mnet preverovala ilegálne hlasovanie prostredníctvom „botov“. Výsledkom bolo rozhodnutie o odstránení všetkých neoprávnených hlasov, zablokovaní daných IP adries a vymazaní príslušných užívateľských účtov.

Vysielanie
Ceremónia sa vysiela naživo v 13 ázijských krajinách. V Kórejskej republike a v Japonsku to vysiela televízia Mnet. Ostatné televízne kanály, ktoré udeľovanie cien vysielajú, sú STAR World, tvN (Asia), Channel V, Music On! TV (Japonsko), 8TV (Malajzia), MediaCorp Channel U (Singapur), GMM 25 (Thajsko), Indosiar (Indonézia), Myx (Filipíny), MY TV (Kambodža), Mnet America (Spojené štáty), NRK (Nórsko) a SBS (Austrália). Online vysielanie zabezpečuje v Kórejskej republike webstránka Mnet, v Číne Sohu a pre zvyšok sveta YouTube Live, V app a Allkpop.

Zoznam ceremoniálov
 Rok  Dátum konania  Mesto, štát  Miesto konania  Moderátor  ReferencieMnet Video Music Awards1999(1. ročník)27. november (sobota)Soul, Kórejská republikaUniversal Arts CenterČchö Hal-li Mnet Music Video Festival (MMF)2000(2. ročník)24. november (piatok)Soul, Kórejská republikaUniversal Arts CenterČcha Tchä-hjon a Kim Hjon-džu2001(3. ročník)23. november (piatok)Čcha Tchä-hjon a Song Hje-gjo2002(4. ročník)29. november (piatok)Sin Tong-jop a Kim Čong-un2003(5. ročník)27. november (štvrtok)Kyung Hee UniversityČcha Tchä-hjon a Song Ju-ri Mnet Km Music Video Festival (MKMF)2004(6. ročník)4. december (sobota)Soul, Kórejská republikaKyung Hee UniversitySin Tong-jop a Kim Čong-un2005(7. ročník)27. november (nedeľa)Olympic Gymnastics ArenaSin Tong-jop a Kim A-džungMnet Km Music Festival (MKMF)2006(8. ročník)25. november (sobota)Soul, Kórejská republikaOlympic Gymnastics ArenaSin Tong-jop a Kim Ok-bin2007(9. ročník)17. november (sobota)Seoul Olympic StadiumSin Tong-jop a I Ta-hä2008(10. ročník)15. november (sobota)Rain Mnet Asian Music Awards (MAMA)2009(11. ročník)21. november (sobota) Soul, Kórejská republika Seoul Olympic Stadium Tiger JK2010(12. ročník)28. november (nedeľa)Macao, ČínaCotai Arena, The Venetian Macao Nikto2011(13. ročník)29. november (utorok)SingapurSingapore Indoor StadiumI Pjong-hon2012(14. ročník) 30. november (piatok)Hongkong, ČínaHong Kong Convention and Exhibition CentreSong Čung-ki2013(15. ročník) 22. november (piatok)AsiaWorld–ArenaI Sung-gi2014(16. ročník) 3. december (streda)Song Sung-hon2015(17. ročník) 2. december (streda) PSY2016(18. ročník) 2. december (piatok) I Pjong-hon 2017(19. ročník) 25. november (sobota) Hočiminovo Mesto, Vietnam Hoa Binh Theatre Thu Minh 29. november (streda) Jokohama, Japonsko Yokohama Arena Pak Po-gom 30. november (štvrtok)Hongkong, Čína W Hong Kong – 1. december (piatok) AsiaWorld–Arena Song Čung-ki Každý ročník je prepojený s článkom o Mnet Asian Music Awards, ktoré sa v danom roku konali.

Kategórie udeľovaných cien
Hlavné ocenenia

Veľké ceny (Ceny Däsang)
Tri hlavné veľké ceny boli prvýkrát predstavené v roku 2006. Pôvodne boli dve ceny Däsang (Videoklip roka a Najpopulárnejší videoklip), ktoré sa udeľovali od roku 1999. Do ich zrušenia po roku 2005 bolo spolu ocenených 21 víťazov.
 Album roka: od roku 2006 (Jediná cena Däsang, o ktorej nie je možné verejne hlasovať.)
 Pieseň roka: od roku 2006
 Interpret roka: od roku 2006

Ostatné ceny
Spevácke ocenenia
 Najlepší spevák: od roku 1999
 Najlepšia speváčka: od roku 1999
 Najlepšia chlapčenská skupina: od roku 1999
 Najlepšia dievčenská skupina: od roku 2000
 Najlepší začínajúci/a interpret/ka – sólo alebo skupina: od roku 1999

Ocenenia podľa žánru
 Najlepší mužský/ženský tanečný výkon – sólo alebo skupina: od roku 1999
 Najlepší mužský/ženský vokálny výkon – sólo alebo skupina: od roku 2010
 Najlepší výkon skupiny: od roku 1999
 Najlepší rapový výkon: od roku 1999

Iné
 Najlepší videoklip: od roku 2006 (predtým známe ako Videoklip roka (cena Däsang) od 1999 do 2005)
 Najlepší soundtrack: od roku 2004

Špeciálne ocenenia

Tieto ceny boli udelené len raz alebo sa udeľujú len príležitostne.
 Najlepší medzinárodný interpret: od roku 1999
 Najlepší ázijský interpret: od roku 2004
 Najlepšia hudobná spolupráca: od roku 2010
 a ďalšie.

Bývalé ocenenia

 Videoklip roka: 1999 – 2005 (bývalá cena Däsang; teraz Najlepší videoklip: od roku 2006)
 Najpopulárnejší videoklip: 1999 – 2005 (bývalá cena Däsang)
 Najlepší herecký výkon vo videoklipe: 2005 – 2007
 Najlepší režisér videoklipu: 1999 – 2006
 Najlepšia zmiešaná skupina: 2000 – 2009

 Najlepší baladický výkon: 1999 – 2009
 Najlepší R&B výkon: 2000 – 2007
 Najlepší indie rockový výkon: 1999 – 2002
 Najlepší housový a elektronický výkon: 2007 – 2009
 Najlepší trotový výkon: len v roku 2009
 Najlepší digitálny singel: len v roku 2010

Najviac víťazstiev
Ceny Däsang
Toto je zoznam interpretov, ktorí získali 2 a viac cien Däsang. (Interpret roka, Album roka a Pieseň roka)
Interpret RekordPrvý rok oceneniaPosledný rok ocenenia*EXO  6  2013  2017Big Bang  5  2006  20152NE1 4 2009  2011Super Junior  3  2007  2012BTS 2  2016  2017TWICE  2016  2017G-Dragon  2009  2013TVXQ  2005  2008SG Wannabe 2006  2006BoA  2002  2004H.O.T.  1999  2000*Zoradené podľa počtu cien a posledného roka ocenenia.

Ostatné ocenenia
Toto je zoznam interpretov, ktorí získali 4 a viac ocenení. (Ceny Däsang zahrnuté nie sú.)
Interpret RekordPrvý rok oceneniaPosledný rok ocenenia*Ailee  6  2012  2017CNBLUE 5  2010  2016Big Bang  2007  2015Epik High  2005  20142NE1  2009  2011BoA  2000  2010Shinhwa 2001  2007IU 4  2011  2017EXO  2012  2016SHINee  2008  20152PM  2009  2014G-Dragon  2012  2013I Sung-gi  2004  2013PSY  2005  2012Päk Či-jong 2006  2011Koyote 2001  2005Čo Song-mo 1999  2004*Zoradené podľa počtu cien a posledného roka ocenenia.

 Referencie 

Iné projekty

Externé odkazy
 Oficiálna webová stránka  

Zdroj



Kategória:Hudobné ocenenia Kórejskej republiky